b'\n_START_ARTICLE_\nMarmande\n_START_SECTION_\nGeografija\n_START_PARAGRAPH_\nKraj le\xc5\xbei v jugozahodni Franciji na desnem bregu reke Garone in njenem pritoku Trec, med Agenom in Bordeauxom.\n_START_SECTION_\nZgodovina\n_START_PARAGRAPH_\nMarmande je bil ustanovljen okoli leta 1195 kot bastida na tleh nekdanjega mesta Riharda Levjesr\xc4\x8dnega, ki je slednjemu podelil \xc5\xa1irok obseg samouprave. Kmalu po ustanovitvi je pre\xc5\xa1el v roke Toulou\xc5\xa1kih grofov. Med Albi\xc5\xbeansko kri\xc5\xbearsko vojno (1209-1229) je bil ve\xc4\x8dkrat oblegan; ob zavzetju mesta s strani Amaury de Montforta 1219 je sledil mno\xc5\xbei\xc4\x8dni pokol njegovih prebivalcev. Pod Ludvikom IX. je bil zdru\xc5\xbeen s francosko krono._NEWLINE_Kratka angle\xc5\xa1ka okupacija med stoletno vojno (1447), neuspe\xc5\xa1no obleganje Henrika IV. v letu 1577, enomese\xc4\x8dno kljubovanje diviziji Wellingtonove armade leta 1814 je nekaj pomembnih dogodkov v njegovi poznej\xc5\xa1i zgodovini.'